Komission asetus (ETY) N:o 565/75, annettu 3 päivänä maaliskuuta 1975, tavaroiden luokittelusta yhteisen tullitariffin alanimikkeeseen 15.01 A



Virallinen lehti nro L 060 , 06/03/1975 s. 0007 - 0007

Suomenk. erityispainos Alue 2 Nide 2 s. 0035

Kreikank. erityispainos: Luku 02 Nide 2 s. 0060

Ruotsink. erityispainos Alue 2 Nide 2 s. 0035

Espanjank. erityispainos: Luku 02 Nide 2 s. 0232

Portugalink. erityispainos: Luku 02 Nide 2 s. 0232



KOMISSION ASETUS (ETY) N:o 565/75, annettu 3 päivänä maaliskuuta 1975, tavaroiden luokittelusta yhteisen tullitariffin alanimikkeeseen 15.01 A EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna perustamissopimukseen liitetyllä, Brysselissä 22 päivänä tammikuuta 1972 allekirjoitetulla uusien jäsenvaltioiden liittymistä Euroopan talousyhteisöön ja Euroopan ydinenergiayhteisöön koskevalla asiakirjalla(2), ja erityisesti sen 3 artiklan, sekä katsoo, että tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa sianihraa (laardia) ja muita sianrasvoja, jotka sisältävät pieniä määriä muita rasvoja, neuvoston 28 päivänä kesäkuuta 1968 antaman asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 2658/74(4), liitteenä olevan yhteisen tullitariffin nimikkeeseen 15.01 A kuuluvat sianihra (laardi) ja muut sianrasvat, vaikka sianihra (laardi) ja muut sianrasvat sisältävät myös muita rasvoja, ne luokitellaan edelleen alanimikkeeseen 15.01 A, jos ne ovat ominaisuuksiltaan sianihraa (laardia) tai muuta sianrasvaa, säilyäkseen teknisten ja kaupallisten vaatimusten osalta ominaisuuksiltaan sianihrana (laardina) tai muina sianrasvoina mainitut tuotteet saavat sisältää ainoastaan pieniä määriä muita rasvoja; tällöin sianihra (laardi) ja muut alanimikkeeseen 15.01 A kuuluvat sianrasvat täyttävät alan nykyisen tekniikan ja tehtyjen tutkimusten perusteella samanaikaisesti 1 artiklassa luetellut edellytykset, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Sianihra (laardi) ja muut sianrasvat, jotka sisältävät pieniä määriä muita rasvoja, kuuluvat yhteisen tullitariffin nimikkeeseen 15.01 A ainoastaan, jos ne täyttävät samanaikaisesti seuraavat edellytykset: - Bömerin indeksi vähintään 72 laskettuna dietyylieetterimenetelmällä (menetelmä ISO/DIS 3577), - seuraavat tulokset: >NUM>kokonais C14 + kokonais C15 >DEN>C16 × 100 ≤ 10, >NUM>C18 : 3 >DEN>C16 × 100 ≤ 8. jolloin kokonais C14 on 14 hiiliatomia sisältävien happojen kokonaispitoisuus, kokonais C15 on 15 hiiliatomia sisältävien happojen kokonaispitoisuus, C16 on palmitiinihappopitoisuus, C18 : 3 on linoleenihappopitoisuus, kun rasvahapot määritetään kaasukromatografilla. 2 artikla Tämä asetus tulee voimaan ensimmäisenä päivänä kolmatta kuukautta sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä maaliskuuta 1975. Komission puolesta Puheenjohtaja François-Xavier ORTOLI (1) EYVL N:o L 14, 21.1.1969, s. 1 (2) EYVL N:o L 73, 27.3.1972, s. 14 (3) EYVL N:o L 172, 22.7.1968, s. 1 (4) EYVL N:o L 295, 1.11.1974, s. 1